3. ΑΝΑΓΚ. ΝΟΜΟΣ υπ’ αριθ. 1820 της 25/28 Μαΐου 1951 Περί καταργήσεως των αποδεικτικών συναλλάγματος και ρυθμίσεως συναλλαγματικών τινων ζητημάτων. Άρθρ.1.-1.Η ισοτιμία της δραχμής προς το δολλάριον των Ηνωμένων Πολιτειών της Β. Αμερικής ορίζεται από της 1ης Ιουν. 1951 εις δραχ. 15.000. 2.Η ισοτιμία της δραχμής προς την Αγγλικήν λίραν ορίζεται από της 1ης Ιουν. 1951 εις δραχ. 42.000. 3.Η ισοτιμία της δραχμής προς τα λοιπά νομίσματα ορίζεται υπό της Τραπέζης της Ελλάδος επί τη βάσει της σχέσεως αυτών προς το δολλάριον των Ηνωμένων Πολιτειών εν τη επισήμω αγορά της Νέας Υόρκης. Άρθρ.2.-Από της 1ης Ιουν. 1951 καταργείται το άρθρον 1 του Α.Ν. 879/1946 «περί σταθεροποιήσεως της δραχμής και το Ν.Δ. 481/1947 «περί ενισχύσεως του εξωτερικού εμπορίου» ως τούτο ετροποποιήθη και συνεπληρώθη μεταγενεστέρως, πλην των διατάξεων του άρθρ. 2 παρ. 4 και του άρθρ. 9 παρ. 2 του Ν.Δ. 481/1947, των παρ. 4-7 του άρθρ. 1 και του άρθρ. 2 της υπ’ αριθ. 804 του 1949 πράξεως του Υπουργικού Συμβουλίου κυρωθείσης δια του Ν.Δ. 1159/1949, του Α.Ν. 1352/1949 και των παρ. 3 και 4 της υπ’ αριθ. 971/1949 πράξεως του Υπουργικού Συμβουλίου κυρωθείσης δια του Α.Ν. 1353/1949, διατηρουμένων εν ισχύϊ. Άρθρ.3.-Δι’ αποφάσεων των Υπουργών Οικονομικών   και   Εμπορίου,   μετά   γνωμην  της  ΤραΣελ. 23 Αναπροσαρμογές της δραχμής 26.Α.ε.1-3 πέζης της Ελλάδος, δύναται να ρυθμίζηται παν ζήτημα προκύπτον εκ της καταργήσεως των διατάξεων περί αποδεικτικών συναλλάγματος. Άρθρ.4.-Η ισχύς του παρόντος Αναγκαστικού Νόμου, υποβληθησομένου προς κύρωσιν εις την Βουλήν άμα συνερχομένην, άρχεται από της δημοσιεύσεώς του εις την Εφημερίδα της Κυβερνήσεως. 